אנפית

אנפית (שם מדעי: Ixobrychus; משמעות השם: "ixias" - דמוי-קנה ו-"brukhomai" - למטה) הוא סוג של עוף מים ממשפחת האנפתיים הכולל תשעה מינים קטנים יחסית למשפחתם

מאפיינים 
לאנפות גוף קטן, מעט עגלגל ומפוספס קרוב לאנפות המסורטטות, אך מקור וצוואר קצר יותר והם יותר נחבאים.

מינים אלה חיים לאורך גדות מקווי מים מתוקים ברחבי אמריקה, אירואסיה, אפריקה ואוסטרליה באזורים טרופיים וסובטרופיים. לרוב הם אינם נודדים, למעט מספר מינים החיים באזורים צפוניים ונודדים בחורף דרומה. המין אנפית גמדית מצויה גם בישראל.

האנפית נחבאת לרוב בין הצמחייה שסביב המים ומחפשת בגפה טרף של חרקים, דגים, דו-חיים וזוחלים קטנים.

מינים
בסוג תשעה מינים קיימים ומין נוסף שנכחד:
 אנפית גמדית (Ixobrychus minutus)
 אנפית שחורת-גב (Ixobrychus dubius)
 אנפית הקינמון (Ixobrychus cinnamomeus)
 אנפית מפוספסת-גב (Ixobrychus involucris)
 אנפית גמדית אמריקאית (Ixobrychus exilis)
 אנפית צהובה (Ixobrychus sinensis)
 אנפית פון-שרנק (Ixobrychus eurhythmus)
 אנפית ננסית (Ixobrychus sturmii)
 אנפית שחורה (Ixobrychus flavicollis)
 אנפית ניו זילנד (Ixobrychus novaezelandiae) - נכחד

קישורים חיצוניים

טקסונים שתוארו בידי גוסטף יוהאן בילברג
ערכים שבהם תבנית בריטניקה אינה מתאימה
אנפתיים
בעלי חיים שתוארו ב-1819